آصف الدولہ

نواب آصف الدولہ (پیدائش: 1748ء، وفات: 1797) اردو شاعر اور والی اودھ، نواب شجاع الدولہ کے بیٹے تھے۔ باپ کی وفات کے پر 1775ء میں فیض آباد میں مسند نشین ہوئے۔ بعد ازاں لکھنؤ کو دار الحکومت بنایا۔ تعمیرات کا بہت شوق تھا ان کا تعمیر کردہ لکھنؤ کا شاہی محل اور امام باڑہ مشہور عمارتوں میں شمار ہوتے ہیں۔ شعر و شاعری اور دیگر علوم و فنون کے قدر دان تھے۔ دہلی کے مشہور شعرا مرزا رفیع سودا میر تقی میر اور سید محمد میر سوز انہی کے عہد حکومت میں لکھنؤ آئے اور دربار سے وابستہ ہوئے۔ اردو، فارسی، دونوں زبانوں میں شعر کہتے تھے اور میر سوز سے مشورہ سخن کرتے تھے۔ لکھنؤ میں انتقال کیا ہوا اور اپنے بنائے ہوئے امام باڑے میں دفن ہوئے۔ ایک دیوان ان سے یادگار ہے۔ جن میں غزلیں، رباعیاں، مخمس اور ایک مثنوی ہے۔

مزید دیکھیے 
 سلطنت اودھ

نگار خانہ 

1748ء کی پیدائشیں
1797ء کی وفیات
اٹھارہویں صدی کی ایرانی شخصیات
بھارتی مسلم شخصیات
تاریخ اتر پردیش
تاریخ لکھنؤ
لکھنوی شخصیات
لکھنؤ
مغلیہ سلطنت کی شخصیات
مغلیہ سلطنت کے صدور اعظم
نوابان اودھ
ہندوستانی شیعہ شخصیات
Short description is different from Wikidata